Només 9 persones han participat enguany al Concurs d’Arbres i Pessebres de Nadal de Roses -
Només 9 persones han participat enguany al Concurs d’Arbres i Pessebres de Nadal de Roses
Els guanyadors/es del XIII Concurs d’Arbres i Pessebres de Nadal de Roses amb les autoritats
La participació en aquest concurs nadalenc ha baixat força respecte a l’any passat, quan van ser 19 els rosincs i rosinques els que van participar
No sabem el perquè ha minvat la participació en el XIII Concurs d’Arbres i Pessebres de Nadal de Roses, però repassant els nostres arxius hem trobat una dada curiosa, i és que la xifra de participació d’enguany, primer any d’una nova legislatura, és similar a la de 2015, primer any del mandat anterior.
Llavors van ser 10, enguany 9, quedant fins i tot deserta la categoria Pessebre Juvenil en no presentar-se cap treball. “No sabem els motius d’aquesta baixa participació, però sí que és veritat que gent que s’havia presentat altres anys i havien guanyat repetidament el concurs ens han comentat que no es presentaven per no acaparar els premis i donar l’oportunitat a d’altres persones a poder guanyar, tot i que mirarem que es pot fer per tal d’incentivar la participació en anys posteriors”, va afirmar el regidor de Cultura i Festes, Èric Ibáñez, després de l’entrega dels premis XIII Concurs d’Arbres i Pessebres de Nadal que va portar juntament amb l’alcaldessa de Roses, Montse Mindan, a la sala de plens de l’Ajuntament.
Precisament, Mindan, va esmentar en el transcurs del lliurament del premis que “aquest concurs és una manera de no perdre les tradicions familiars de fer un arbre o un pessebre per a que siguin decorant les nostres llars durant aquestes festes de Nadal”.
El jurat composat pel Èric Ibáñez, el tècnic de Festes, Jordi Sastre, el dissenyador gràfic municipal, Martí Parada i l’assessor cultural, Toni Martínez, seguint els criteris establerts a les bases, en les quals es valora amb un màxim de 2 punts aspectes com l’originalitat, la complexitat i els materials emprats (tenint més valor l’ús de materials reciclats) va decidir que enguany els guanyadors/es són:
GUANYADORS DEL XIII CONCURS D’ARBRES I PESSEBRES DE NADAL
Residència Pi i Sunyer Arbre Gent Gran 100 euros i una targeta amb 5 entrades per la Piscina Municipal 19
Joan Mas Vinyoles Pessebre Gent Gran 100 euros i una targeta amb 5 entrades per la Piscina Municipal 13
Mª Luisa Belmonte Pérez Arbre Adults 100 euros i una targeta amb 5 entrades per la Piscina Municipal 11,25
Libertad Rodríguez Guzmán Pessebre Adults 100 euros i una targeta amb 5 entrades per la Piscina Municipal 22,75
Associació Tramuntanets Arbre Juvenil 100 euros i una targeta amb 5 entrades per la Piscina Municipal 15,50
Pessebre Juvenil Desert
Quim Viñuela Domènech Arbre Infantil 100 euros i passi d’entrada gratuïta al PIN de Nadal 2019-2020 15,50
Bernat i Emma Pladellorens Pàramo Pessebre Infantil 100 euros i passi d’entrada gratuïta al PIN de Nadal 2019-2020 16
Tags: A Roses, Ajuntament de Roses, Alt Empordà, Badia de Roses, Cap de Creus, Catalunya, Concurs d’Arbres i Pessebres de Nadal de Roses, Costa Brava, Empordà, Girona, Roses, Vila de Roses, XIII Concurs d’Arbres i Pessebres de Nadal de Roses
Previous El Cagatió gegant aplega voltant seu a centenars de nens i nenes per donar-les un petit detall per començar el Nadal
Next Un dia d’esquí a La Molina amb l’Oficina Jove de l’Alt Empordà